
		Styret i fotballgruppa i perioden

	Leder
	Øystein R. Andersen

	Nestleder
	Adnan Naeem

	Kasserer
	

	Sekretær
	

	Styremedlem
	Tereza Weldehanna

	Styremedlem
	Subee Ratnakumar

	Styremedlem
	Yasmin Massoudy

	Styremedlem
	

	Varamedlem
	




		Trenere/Ass.trenere i perioden

	MSA (A-laget)
MSB (B-laget
	Umair Iqbal
Munir Riaz
Khalid Arab
Roar Selmer

	MS7
	Deniz Yelkenci

	MS7-2
	Arton Ahmeti

	Old Mix
	Abdel Hammich

	Jenter 2005
	Marcus S. Enerhaugen

	Gutter 2006
	Adnan Naeem

	Jenter 2006
	Subee Ratnakumar
Mark Lumban
Madeleine Lumban
Chum Pranalad

	Gutter 2008/09
	Øystein R. Andersen
Nassiri Bouyambib
Chris Pena

	Gutter 2010
	Faisal Farooq
Geir Kielland

	Gutter 2011
	Gro Smeland
Walter Stjernstrøm
Teklit Sebhatu

	Jenter 2010/11
	Gro Smeland

	Gutter 2012
	Alexandre Cardoso

	Gutter 2013
	Mohamed Achalhi
Øzkan Memis

	Gutter 2014
	Christoffer Smeby
Josef Abu Sagr

	Jenter 2014
	Øystein R. Andersen
Mohamed Massoudy

	Gutter 2015
	Tavga Rahem
Wrya Hamasalih

	Førskole
	Sadia Iqbal
Tamara Nicole Stavseth




	
	

	

	


Fotballgruppa hadde en ny god sesong, til tross for enda ett år med nedstengning og halv sesong. Vi hadde en solid økning i medlemsmassen og gikk fra rundt 244 medlemmer ved slutten av 2020 til rundt 360 medlemmer i 2021! Med tanke på at vi var rundt 152 medlemmer for to år siden, så er dette en formidabel økning!
Vi har gjennom høstsesongen hatt 16 lag i seriespill og i tillegg har de yngre lagene deltatt på flere Obos Minirunder med 3v3 fotball. I tillegg har vi fått startet opp et tilbud for de aller yngste som fortsatt er i barnehagen. 
Fotballgruppa drives på frivillig basis og har ingen ansatte. Lagene er avhengig av engasjerte foreldre som danner rammene for laget. Vi har sett de siste årene at foreldredeltagelsen er synkende, noe som går ut over gruppene. Vi jobber aktivt med å engasjere de eldre ungdommene og seniorspillerne til bidra i ulike roller, både i lagene men også i klubben.
Styret har hatt et svært hektisk år, ikke minst pga pandemien og for å støtte opp under alle lagene.. Vi har jobbet målrettet for å skape en positiv ramme rundt klubb og lag og har ved flere anledninger blitt referert av NFF Oslo i både internkommunikasjon og på hjemmesidene. Dette er et godt bevis på at vi gjør noe riktig! Ikke minst – vi fikk tildelt prisen for månedens fair play klubb i november! 
Vi har kun avholdt et par fysiske styremøter i løpet av året. Pga pandemi og ekstremt høyt aktivitetsnivå, er det meste av styrekommunikasjon avholdt enten via Teams, Spond eller ved samtaler rundt aktivitetene. Vi ser helt klart et behov for flere aktive medlemmer som kan bidra inn i både styre og idrett generelt. Fotballstyret har også aktivt jobbet med bydel og kommune for å få fokus på ny bane på Bjøråsen. Vi fikk 15 millioner i 2020 men dette var ikke nok til å gjennomføre prosjektet slik det bør være. Etter mange runder landet politikerne til slutt nye 8 millioner til ny bane, slik at alt bør ligge til rette for oppstart i 2022! Vi jobber også aktivt med løsninger for garderobe og tilgang til toalett – både på kort sikt men også på lengre sikt i form av mer varige anlegg. I vår «kamp» om oppmerksomhet, har vi vært i Akers Avis 3 ganger for å fremme saker vi synes var viktige. 
Sportslig sett har vi nå inngått en samarbeidsavtale med Grorud IL som gir barna våre et økt sportslig tilbud, gjennom ekstratrening hos Grorud i enkelte alderstrinn. Videre har denne avtalen gitt oss en god arena for samarbeid med alle Groruddalsklubbene gjennom samarbeidsforum og et ønske om bedre dialog rundt spillerlogistikk, trenerutdanning og erfaringsutveksling. Vi har også for første gang på mange år, hatt to spillere som har gått videre fra kvalifisering til Sone/Landslagsskolen. Dette er stort for både Romsås og spillerne det gjelder!
Fotballgruppa har deltatt på flere møter og kurs i regi OIK og Oslo fotballkrets angående integrering og idrett generelt.
Saker vi jobber med:

· Klubbutvikling og identitet sammen med idrettslaget
· Engasjement og samhold
· Trenerutvikling og aktivitet
· Arrangementsansvar på våre kamper
· Klubbdommere
· A-lag og ungdom som rollemodeller
· Jenter i fotballen
· Inkludering av ungdom 
· Ny kunstgressbane på Bjøråsen
· Garderobefasiliteter på Bjøråsen

Vi takker alle som har støttet 
fotballgruppa gjennom sesongen!

Fotballstyret

Styre har hatt følgende sammensetning
Leder:					Tore Kristiansen
Styremedlem (jr. koordinator):		Elene M. Håkonsen-Løkken
Styremedlem (Sekretær):		Dijana Skrbic Krisitansen
Styremedlem (hall og vaktansvarlig): 	Tom Iversen
Varamedlem (innkjøp kiosk):		Roy Moen
Håndballgruppa hadde 78 medlemmer pr. 31.12.21 noe som er en liten nedgang i medlemsmassen fra foregående år. Det har vært tøft med rekrutteringen siden det har vært lite eller dårlig med muligheter til treninger inne grunnet Corona., men håper på bedre tider etter pandemien og håper medlemstallet skal stige igjen de neste årene etter pandemien.
Håndballstyret har i perioden avholdt styremøter og noen arbeidsmøter. Det har vært arrangert flere foreldre- og spillermøter i de enkelte lagene. Håndballgruppe har møtt på hovedstyremøter og møter i Norges håndballforbund Region Øst.
I sesongens seriespill har følgende lag deltatt: 
Lag:			Trener:			         Assistent trener:
Håndballskolen	              Rikke Jansen		            Emma, Marte og Reyhan
Jenter 11		Rikke Jansen		             Emma, Marte og Reyhan
Jenter 15		Dijana Skrbic Kristiansen	Karina Torgvær
Damelaget		Kristian G. Pedersen		 
Herrelaget		Tore Kristiansen 		Eivind Grabo     	

Håndballskolen: Gutter og jenter fra 5-8 år. De trener tirsdag og torsdag i Romsåshallen. Dette året har vært tøff grunnet Corona. Men laget har en kjerne som fortsetter holder liv. Vi håper på å få spilt en eller to runder håndball denne våren.
Spillerne på laget ønsker seg flere lagkamerater.
Jenter 11: Er fortiden et lag som vokser og som er i alderen 9-12 år. Trener tirsdag og torsdag i Romsåshallen. Spillerne på laget ønsker seg flere lagkamerater.
Jenter 15: Laget trener tirsdager og torsdager 
Hadde stort frafall under covid. Laget er nå et samarbeidslag med Ellingsrud
Mye glede, humor og noen tårer. Dette har blitt en merkelig tid som for alle andre, tiden med Covid-19. Vi har ikke fått deltatt på noen cuper som vi har vært vant til. Laget har trent inne i hallen når det har vært lov, ellers har vi møttes på Skype for styrke og skadeforebyggende trening en dag i uka og løpetrening den andre. Fokuset har vært på å holde laget samlet. En stor glede når vi igjen kunne samles sammen i hallen.
Laget har 1 spiller på SPU-treninger fra Romsås og 2 i fra Ellingsrud
Damelaget: Laget har hatt tilvekst av yngre spillere som tidligere har spilt for klubben og nye spillere som vil prøve seg på laget. Laget består nå av 12-15 spillere og spiller i 6. div og spillerne er i alderen 16 til ca. 50 år. Trener tirsdag og torsdag i Romsåshallen
Laget trenger nye spillere til neste sesong.
Herrelaget: Spiller i 4 divisjon og det er 14-18 spillere i alderen 18 – 50 år. 
Det er yngre spillere som har utgjort stammen sammen med noen rutinerte gutter. 
Sesongen 2020/2021 har de gjort en ok figurer etter tilgang på noe nye spillere og lå på en pass i øvre delen av tabellen, men ble stopp på seriekamper grunnet restriksjoner i form av nedstenging.
Laget har trent to ganger i uka på tirsdag og torsdag i Romsåshallen når det er lov.
Laget ønsker alltid nye spillere velkommen
Arrangement:
Vi har hatt arrangement med kiosk og sekretariat ved våre egne seriekamper og minirunde i Romsåshallen med dette er dessverre vært mye avlyst grunnet Corona høsten/vinter 2021. Her har de fleste stilt opp og gjort en meget bra jobb.
Har generelt vært veldig lite arrangement og seriekamper i Romsåshallen grunnet restriksjoner i form av nedstenging.
Vi har hatt fem dommere og tre observatører; Svein Erik Hansen, Kjell Kristiansen, Tore Kristiansen, May-Liss Lindøe, Nichola S. Kristiansen og Adrian S. Kristiansen. Dommerkontakt har vært Kjell Kristiansen.
Alle har gjort en meget god jobb for klubben.
Styret takker spillere, trenere, dommere, observatører, oppmenn, foreldrekontakter og foreldre/foresatte for godt samarbeid i 2021.
Styret v/ Tore Kristiansen, leder
Årsrapport for Turngruppa

Styret har hatt følgende sammensetning:

Leder: 		Niklas Rubach
Nestleder: 	Eva Bye
Styremedlem: 	Calvin Krogh
Varamedlem: 	Judith Tesfaghiorghis
Trenere: 
Gry Guimari Sandberg, Ali Guimari, Judith Tesfaghiorghis, Ikram Amellal, Yasmin Jbara, Marwa Debbali, Maryam Aziz og Aannaanee Abdeta
Vi har følgende partier:
Miniturn: 4- 6 år (breddeparti)
6-7 år (breddeparti)
8- 13 år (breddeparti)
Konkurranseparti
I alle partiene jobbes det aktivt med grunntrening, styrke og apparat-turn. I breddepartiene settes det høyt fokus på grunnelementer og teknikk, men det er også rom for lek og moro. Dette legger vi som regel til oppvarmingene og nedtrapping. 
Konkurransepartiet er et parti for svært motiverte utøvere, som mestrer spesifikke avanserte øvelser, og som ønsker å være med på konkurranser utenfor klubben. Det er møteplikt for alle utøvere i dette partiet. 
Vi har treninger to ganger i uken, mandag og onsdag, fra 17.00 – 19.30. 
Pr 31.12.2021 hadde turngruppa 102 medlemmer. Medlemstallet har holdt seg stabilt. Utøverne kommer fra Bydel Grorud, Bydel Alna, og Bydel Stovner.
Nytt fra høsten 2021 er at vi har fått et nytt konkurranseparti som fra våren 2022 skal ut å konkurrere med andre klubber.
Aktivitet: 
Til tross for restriksjoner i 2021 har treningene gått som normalt. Til vår stor glede fikk vi tatt opp våre årlige tradisjoner og arrangerte både klubbmesterskap og juleoppvisning henholdsvis i november og desember. Klubbkonkurransen er en konkurranse innad i klubben, og på høstsemesteret ble det konkurrert i apparatene hopp og skranke (til våren blir det bom og frittstående). Vi følger øvelser fra den nasjonale turnstigen. Alle turnerne fikk premie, plasseringene var anonyme med unntak av 1,2 og3 plass. Videre ble det en kåring av klubbmester sammenlagt i alle årsklasser. Vi kårer også årets turner, og her gjelder følgende kriterier: Møte på trening, ståpåvilje, positiv og omsorgsfull ovenfor andre turnere.
 
På juleoppvisningen fikk turnerne vist frem kreativitet og elementer de har øvd på og lært gjennom semesteret. Turnerne får ofte komme med innspill når vi lager program, og det ferdige resultatet er et samarbeid mellom turnere og trenere.
Full hall er målet hver gang, og det klarte vi med glans i år også. 

Økonomi:
Den daglige driften i turngruppa har vært lavere pga pandemien. Vi har et overskudd på 31.000 kr. 
Vi har bestilt opp nye turndraker som skal selges til en sterk rabatert pris fordi man har fått støtte fra Sparebankstiftelsen, og turngruppa sponser med resten.
I regnskapet ser man at turndraktene skulle vært kostnadsført i 2022, og ikke 2021.
Trenerlønnen har vært noe høyere enn tidligere år. Dette har bakgrunn i at vi har blitt flere trenere og at vi er på turninga en time lenger. Under pandemien var det kun trenere som ryddet ut apparatene – tidligere ha dette vært et samarbeid mellom utøvere og vi har bukt treningstiden på å rydde inn og ut apparater. Nå møter vi heller opp en halvtime før og er igjen en halvtime etter trening

Dugnad:
Tidligere har den eneste dugnaden i turngruppa vært vakthold i Romsåshallen. Under pandemien har vi gått bort fra dette, og styret har tatt på seg ansvaret for vaktholdet. I 2022 ønsker vi å gjeninnføre praksisen med å dele ut vakter til foreldrene.
Under de ulike arrangementene i høstsemesteret har foreldre bakt kake til kiosksalg, og det har vært foreldre som har stått i kiosken.

Nytt styre
Etter 36 år i turngruppa, takket vi styreleder Ellen-Vera Haug av i 20221. Vi har heldigvis klart å få nye inn i styret, og etter alt å dømme har det nye styret klart seg bra, men vi har store sko å fylle, og vi lærer noe nytt for hvert styremøte som går. Vi jobber med å få flere nye foreldre/ foresatte inn i styret

Styret takker trenere for flott innsats, og foreldre/foresatte for samarbeidet. 

Styret
v/ Judith Tesfaghiorghis

